Document ID: 32004D0567

SKLEP SVETA 2004/567/PNZ
z dne 26. julija 2004
o spremembah Sklepa 2000/820/PNZ o ustanovitvi Evropske policijske akademije (CEPOL)
SVET EVROPSKE UNIJE JE -
ob upoštevanju Pogodbe o Evropski uniji ter zlasti členov 30(1)(c) in 34(2)(c) Pogodbe,
ob upoštevanju pobude Združenega kraljestva (1),
ob upoštevanju mnenja Evropskega parlamenta (2),
ob upoštevanju naslednjega:
(1)
S sklepom 2004/97/ES, Euratom (3), so se predstavniki držav članic na sestanku 13. decembra 2003 na ravni voditeljev držav ali vlad dogovorili o sedežih nekaterih uradov in agencij Evropske unije, vključno s sedežem CEPOL.
(2)
Ta dogovor je treba vključiti v Sklep 2000/820/PNZ (4) -
SKLENIL:
Člen 1
Sklep 2000/820/PNZ se spremeni kakor sledi:
(1)
Člen 1(1) se nadomesti z naslednjim:
„1. Ustanovi se Evropska policijska akademija (CEPOL). Svoj sedež ima v Bramshillu v Združenem kraljestvu.“
(2)
Člen 4(1) se nadomesti z naslednjim:
„1. Upravni svet ustanovi stalni sekretariat, ki CEPOL pomaga pri upravnih nalogah, potrebnih za njegovo delovanje in izvajanje letnega programa ter, po potrebi, dodatnih programov in pobud. Sekretariat ima svoj sedež v Bramshillu.
Potrebne ureditve o nastanitvi CEPOL v Združenem kraljestvu in o infrastrukturi, ki jo bo dalo na voljo Združeno kraljestvo, kot tudi o posebnih pravilih, ki se v Združenem kraljestvu uporabljajo za člane organov CEPOL, njenega upravnega direktorja, zaposlene in člane njihovih družin, se določi v sporazumu o sedežu med CEPOL in Združenim kraljestvom, po soglasni odobritvi upravnega sveta.“.
Člen 2
Ta sklep se uveljavi dan po njegovi objavi.
Člen 3
Ta sklep se objavi v Uradnem listu Evropske unije.
V Bruslju, 26. julija 2004

Labels: 10
0
15